**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.05.2023, ora 08.00 – 26.05.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 26.05.2023, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **25**.**05.2023 ora 13:00 – 25.05.2023 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele**: **Someşul Mic, Timiş, Nera, Cerna, Jiu, Prahova, Siret, Prut şi râurile din Dobrogea,** cu posibile depăşiri ale **COTELOR DE ATENŢIE**, astfel:

**COD GALBEN:**

**În intervalul 25.05.2023 ora 13:00 – 25.05.2023 ora 24:00** pe râurile din bazinele hidrografice: Someşul Mic – bazin amonte Ac. Gilău **(judeţele: Bihor şi Cluj)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Nera – bazin superior şi afluenţi bazin mijlociu şi inferior **(judeţul Caraş Severin)**,Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Jiu – afluenţii aferenţi sectorului aval S.H. Sadu – amonte S.H. Rovinari **(judeţul Gorj)**, Motru – bazin amonte S.H. Târmigani şi afluenţii aferenţi sectorului aval S.H. Târmigani **(judeţele: Gorj şi Mehedinţi)**, Prahova – bazin superior şi afluenţi bazin mijlociu şi inferior **(judeţele: Prahova şi Ialomiţa)**,Buzău– bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Prahova şi Buzău)**, Siret – afluenţii mici de stânga aferenţi sectorului aval S.H. Lungoci **(judeţul Galaţi)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)** şi râurile din Dobrogea **(judeţele: Constanţa şi Tulcea)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare ȋn intervalul 25.05.2023 ora 16:00 – 25.05.2023 ora 22:00 pe unele râuri din judeţele: Caraş Severin, Tulcea şi Constanţa.**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bihor, Braşov, Buzău, Caraş-Severin, Cluj, Constanţa, Covasna, Galaţi, Gorj, Ialomiţa, Mehedinţi, Prahova, Timiş, Tulcea şi Vaslui ( 15 prefecturi)– Atenţionare Hidrologică, cod Galben.*

**Debitele au fost în creștere** datorită precipitațiilor prognozate și propagării pe râurile din bazinele superioare și mijlocii ale Someșului Mic, Crișurilor, Arieșului, Begăi, Timișului, Bârzavei, Carașului, Nerei, Cernei, Ialomiței, Buzăului, bazinele superioare ale Rm. Sărat, Putnei și Trotușului, pe râurile din Dobrogea și pe unii afluenți mici din bazinele inferioare ale Mureșului, Siretului și Prutului.

Pe râurile din bazinele hidrografice Vedea, Olt, Argeș, Siret, Prut, din bazinul mijlociu și inferior al Jiului, bazinele inferioare ale Ialomiței și Buzăului, debitele au fost relativ staționare, iar pe celelalte au fost în general în scădere.

Scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale și creșteri mai însemnate de niveluri și debite s-au înregistrat pe unele râuri din zonele de deal și munte din Crișana, Banat, vestul Olteniei, Muntenia, Dobrogea ș isudul Moldovei, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe cursurile superioare ale Vișeului și Bistriței și mai mici (sub 30% din normalele lunare) pe râurile din bazinele hidrografice: Crasna, Barcău, Bârlad, Jijia, bazinul superior al râului Vedea, cursurile Putnei, Rm. Sărat și pe unii afluenți ai Jiului, Oltului și Trotușului.

În interval au fost emise **o AVERTIZARE HIDROLOGICĂ pentru fenomene imediate și cinci ATENȚIONĂRI HIDROLOGICE pentru fenomene imediate.**

**A fost în vigoare ATENȚIONAREA HIDROLOGICĂ nr.49 din 25.05.2023 până la ora 24:00.**

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general în creștere** datorită precipitațiilor prognozate și propagării, exceptând râurile din bazinele hidrografice: Tur, Lăpuș, Someșul Mare, Iza, Vișeu, Siret (exceptând Buzăul unde va fi în creștere), afluenții Prutului și cursul Someșului (aval Dej), unde vor fi staționare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite, cu posibile depășiri **ale COTELOR DE ATENȚIE**, pe unele râuri din zonele de deal și munte datorită precipitațiilor, sub formă de aversă, mai însemnate cantitativ, prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 25.05.2023 – 26.05.2023 **a fost în creştere,** având valoarea **de** 94**00 m3/s**, peste media multianuală a lunii **mai (7250 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi staţionar (9400 m3/s).**

În aval de Porțile de Fier debitele vor fi în scădere la Gruia și în creștere pe sectorul Calafat – Tulcea.

**2.** **Situația meteorologică în intervalul 25.05.2023, ora 09.00 – 26.05.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 25.05.2023, la ora 10:00, **Atenţionarea Meteorologică nr. 50**, vizând **instabilitate atmosferică temporar accentuată,** conform căreia:

**- ATENŢIONARE METEOROLOGICĂ:** În intervalul **25 mai, ora 10:00 – 25 mai, ora 23:00,** vor fi perioade cu instabilitate atmosferică accentuată, ce se va manifesta prin frecvente descărcări electrice și averse torențiale în Oltenia, dealurile Banatului, Crișanei, în Transilvania, Muntenia, Moldova și Dobrogea. Va cădea grindină, iar în intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp. Intensificări ale vântului, cu rafale în general de 50...70 km/h și vijelii se vor semnala mai ales în estul și sud-estul teritoriului.

Notă: Astfel de fenomene vor fi pe arii restrânse și în celelalte regiuni.

Această Atenţionare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

MESAJ1:

- Către PREFECTURILE: *Alba, Arad, Bacău, Bihor, Botoşani, Brăila, Buzău, Caraş-Severin, Călaraşi, Cluj, Constanţa, Covasna, Dolj, Galaţi, Giurgiu, Gorj, Hunedoara, Ialomiţa, Iaşi, Ilfov, Mehedinţi, Prahova, Sibiu, Tulcea, Vaslui, Vâlcea, Vrancea şi Municipiul Bucureşti (28 prefecturi),* COD Galben, Atenţionare meteorologică;

**Vremea s-a menținut în general instabilă și caldă în** majoritatea zonelor. După-amiaza și seara au fost dezvoltări noroase convective ce au determinat averse și descărcări electrice în cea mai mare parte a zonei montane și local în celelalte regiuni. Ploile au avut și caracter torențial, astfel încât pe alocuri s-au înregistrat cantități de apă ce au depășit 15...20 l/mp, iar în zona deluroasă a Banatului 30...45 l/mp. Au fost căderi de grindină, consemnate din rețeaua meteohidro pe raza județelor Constanța, Brăila, Neamț și Bacău, iar din surse externe în județele Prahova, Tulcea, Buzău și Ialomița. În restul timpului și al teritoriului cerul a fost variabil, cu înnorări, averse și descărcări electrice pe areale mici, la începutul zilei și cu precădere în prima parte a nopții. Vântul a suflat slab și moderat, cu intensificări mai ales asociate averselor, viteze între 40...60 km/h, în Moldova, Muntenia și izolat în Dobrogea și Transilvania, iar în zona Municipiului Târgoviște a luat aspect de vijelie. Stratul de zăpadă, în continuă diminuare, s-a menținut în zona montană foarte înaltă și măsura, în platformele stațiilor meteorologice, până la 139 cm în Munții Bucegi și 106 cm în Munții Făgăraș, la peste 2000 m. Temperaturile maxime s-au încadrat între 21 de grade la Corugea și 29 de grade la Călărași, Brăila, Slobozia, Oltenița, Giurgiu, Focșani, Urziceni și București - Filaret, iar la ora 06 se înregistrau valori termice cuprinse între 5 grade la Joseni și 18 grade la Focșani. La începutul intervalului a fost ceață pe suprafețe foarte mici în Câmpia de Vest.

**OBSERVAȚII:** *de ieri de la ora 6 au fost în vigoare 27 mesaje pentru fenomene meteorologice periculoase imediate, după cum urmează:*

*-* ***6 avertizări cod portocaliu****, 4 emise de către SRPV Timișoara și 2 de către SRPV Constanța*

*- 21 atenționări cod galben, 7 emise de către SRPV Timișoara, câte 5 emise de către SRPV Cluj și SRPV Sibiu, 2 emise de către SRPV Bacău și cîte 1 emisă de către SRPV Craiova și CNPM pentru Muntenia.*

**LA BUCUREŞTI**

**Vremea a fost caldă și ușor instabilă.** Cerul a fost variabil, cu înnorări temporar accentuate și averse în unele cartiere după-amiază când s-au semnalat și descărcări electrice și din nou la începutul nopții. Vântul a suflat slab și moderat, cu intensificări de scurtă durată asociate averselor. Temperatura maximă a fost de 28 de grade la Afumați și Băneasa și 29 de grade la Filaret, iar la ora 06 se înregistrau 13 grade la stația meteo Băneasa și 15 grade la Afumați și Filaret.

**3. Prognoza meteorologică în intervalul 26.05.2023, ora 09.00 – 27.05.2023, ora 09.00**

**ÎN ŢARĂ**

**Vremea va fi în general instabilă.** După-amiaza și seara, în zonele de deal și munte, în vestul, sudul și centrul țării și pe arii restrânse în rest, vor fi intervale cu înnorări temporar accentuate, averse ce vor avea și aspect torențial, frecvente descărcări electrice, intensificări ale vântului (rafale în general de 50...60 km/h) și vijelii. În intervale scurte de timp sau prin acumulare, se vor înregistra cantități de apă local de 20...25 l/mp și izolat de peste 30...40 l/mp, iar pe alocuri va cădea grindină. În restul timpului cerul va fi variabil, cu unele înnorări și doar pe areale mici averse slabe.

Temperaturile maxime se vor situa între 20 și 298 de grade, iar cele minime între 8 și 17 grade. Noaptea, pe areale mici, se va forma ceață.

**LA BUCUREŞTI**

**Vremea va fi general instabilă.** După-amiaza și seara, probabilitatea va fi ridicată pentru înnorări accentuate, averse torențiale, descărcări electrice și intensificări de scurtă durată ale vântului. În restul timpului cerul va fi variabil, doar cu unele înnorări și trecător ploaie. Temperatura maximă va fi de 25...26 de grade și minima de 13...15 grade.

**4. Buletin nivometeorologic pentru perioada 25.05.2023 ora 21 - 29.05.2023 ora 21**

**PENTRU ALTITUDINI MAI MARI DE 2000 m**

**Fenomene meteo predominante: Vreme relativ caldă și temporar instabilă după-amiaza și seara.**

**Principalele mecanisme ce conduc la declanșarea avalanșelor: Zăpadă umedă.**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 1800 m*** |
| **MUNŢII FĂGĂRAŞ şi MUNŢII BUCEGI** | **RISC MODERAT (2)** |
| **Munţii Călimani, MUNȚII PARÂNG-ȘUREANU, Țarcu-Godeanu, RODNEI** | **RISC REDUS (1)** |

**Evoluția vremii în intervalul 22.05.2023-25.05.2023:**

Vremea a fost relativ caldă și instabilă. Cerul a fost variabil, cu înnorări temporar accentuate, în special după orele amiezii. Local s-au semnalat ploi care au avut și caracter de aversă, însoțite și de descărcări electrice, mai ales în Carpații Occidentali și Meridionali. Cantitățile de apă au depășit pe alocuri 15-20 l/mp, în special în masivele vestice. Vântul a suflat slab și moderat, cu intensificări temporare ce au atins 40-50 km/h.

Izolat s-a semnalat ceață. Stratul de zăpadă a continuat să scadă accentuat, cu până la 35 cm la Călimani, 18 cm la Bâlea-Lac. Pe versanții umbriți, în zonele și mai ales vâlcelele adăpostite, se mențin acumulările vechi și mai însemnate, unde zăpada este întărită.

**În data de 25.05.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 140 cm la Vf. Omu, 110 cm la Bâlea-Lac

**Carpaţii Orientali:** 21 cm la Vf. Călimani.

**Prognoza vremii în intervalul 25.05.2023, ora 21:00 - 29.05.2023, ora 21:00:**

Vremea va fi caldă și temporar instabilă, mai ales după-amiaza și seara, când cerul va prezenta înnorări accentuate și se vor semnala ploi cu caracter de aversă, însoțite și de descărcări electrice. Vor fi condiții pentru grindină și vijelii. Vântul va sufla slab și moderat, cu intensificări temporare în cursul averselor. Trecător se va semnala ceață.

Temperaturi prognozate în intervalul 25.05.2023 ora 21 - 29.05.2023 ora 21:

**Peste 1800 m: temperaturi minime**: 1 … 6 grade.

**temperaturi maxime**: 5 … 11 grade.

**Sub 1800 m: temperaturi minime**: 4 … 9 grade.

**temperaturi maxime**: 10 … 18 grade.

**Vânt la peste 2000 m:** intensificări temporare de 40-50 km/h, din sector nordic-estic.

**Altitudinea izotermei de 0 grade:** în jur de 3000-3200 de metri.

**Evoluția stratului de zăpadă și a riscului de avalanșă**

**Munţii Făgăraş şi Munţii Bucegi:** **RISC MODERAT (2)**

Zăpada, care este prezentă îndeosebi pe versanții cu orientare nordică, va continua să se topească,

datorită temperaturilor pozitive, a insolației și local a ploilor, iar apa rezultată din topire va intra în strat, umezindu-l suplimentar. Stratul de zăpadă este puternic umezit și prezintă izotermie pe întreaga grosime, iar spre sol este compact. Pe versanții umbriți și pe scocuri se mențin depozitele mai vechi de zăpadă.

Izolat, odată cu acumularea apei rezultate din topire, precum și a celei din ploaie, se pot desprinde straturi succesive de zăpadă, unele chiar de la sol, ducând la declanșarea unor avalanșe de topire, din care unele de profunzime, riscul declanșării fiind amplificat la supraîncărcări.

**Munţii Călimani, MUNȚII PARÂNG-ȘUREANU, Țarcu-Godeanu, RODNEI: RISC REDUS (1)**

Stratul de zăpadă s-a topit semnificativ, devenind discontinuu și se mai întâlnește doar la altitudini

mari, pe văile umbrite și pe scocuri. Și în următoarele zile, zăpada va continua să se topească, datorită temperaturilor pozitive, a insolației și local a ploilor. Cu totul izolat, pe pantele unde mai este zăpadă, aceasta poate aluneca peste solul umed, ducând la declanșarea unor avalanșe de topire de mici dimensiuni.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Mureş, APM Harghita şi GNM-CJ Harghita** informeaza telefonic despre **producerea unei mortalitati piscicole, de circa 2 kg, in data de 25.05.2023, ora 14:30, pe râul Tarnava Mare din intravilanul Municipiul Odorheiu Secuiesc, jud. Harghita**. SGA Mures preleveaza probe de apa, DSV Harghita probe biologice. Pana acum, nu s-a identificat vreo sursa de poluare. S-au recoltat 4 peşti morţi de către GNM Harghita. De la ora 17.00 nu s-au mai observat peşti morţi. Se specifică că între orele 14.30-15.30 după apariţia mortalităţii piscicole a plouat abundent în zonă iar debitul râului a crescut.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 24.05.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM CJ Giurgiu** inf. despre o **poluare accidentala a solului din data de 25.05.2023, ora 10.45, cu produse petroliere pe circa 200mp, ca urmare a coroziunii unei conducte de transport titei apartinand CONPET SA, pe traseul Cartojani-Ploiesti, in zona com. Gaiseni**. Au fost inchise ventilele de sectionare, depresurizata conducta si scursa spre statia Cartojani. Lucrarile de ecologizare vor continua cu o societate specializata.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.05.2023 – 25.05.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE